kuletoa

 KULETOA,GORRINGO ( amanita cesarea)

H auxe da perretxikoen erregea. Perretxiko zale askorentzat estimatuena. Txapela laranja kolorekoa du eta laminak eta oina, aldiz, horiak. Amanita guztiek bezala bolba eta eraztuna ditu. H asieran arrautza forma du, erabat zuria, perretxiko osoa bolba zabal elastiko batek estaltzen du eta gero, hazten denean, urratu egiten da goitik eta kolore gorri-laranjako txapela  ikus daiteke. Azkenik, txapel osoa ateratzen denean, bere neurri, forma eta kolorearengatik oso ederra den perretxikoa azaltzen da. T xapelak 20 cm-rainoko diametroa du. Txapeleko azala leuna, distiratsua eta ertzean ildaskatua. Orriak hertsiak dira eta urre-hori kolore polita dute. Hanka lodia, zilindrikoa eta oinaldean erraboila, goitik beheraino orrien kolorekoa. Goialdean kolore berdineko eraztuna du eta oinaldean bolba zabal, zuri, lodi, mintzaire eta elastikoa. Mami trinko eta zuria, baina txapeleko azalaren eta hankako kanpo-geruzaren azpian horixka. Usain eta  zapore atsegina du.

Edurne Itoiz Miguel Angel Martin Pablo Martinez de Eulate Lasa